સુરજે માથૂ ઉચક્યુ અને એના ચહેરા પર પ્રશ્ન હતો. જે સમજીને રતને આગળ ચલાવ્યુ કે રાજેન્દ્રભાઇ ના લગ્ન ની વાત છાને છપને છેલ્લા ૬ મહિનાથી તારકેશ અમીન ના દિકરી સાથે ચાલતી હતી. લગભગ બધ્ધુ પાકે પાયે હતુ. રાજેન્દ્રભાઇની પણ લગભગ ના માંથી હા થઇ ગઈ હતી અને આ હમણાજ સમાચાર આવ્યાકે જંયતભાઇ નો દિકરો આજે સવારેજ તારકેશ અમીનની દિકરી ને લઇ ભાગી ગયો. બાનુ માનવુ છે કે જંયતભાઇ નો આમા હાથ હશે કારણ કે સુધાભાભી (જંયતભાઇ ની પત્ની) ને આપણે માંગુ નાખ્યુ છે તેની જાણ હતી.